Oqaasileriffik

Oqaasileriffik ("Grönlannin kielisihteeristö") on Grönlannissa toimiva virasto, jonka tehtävä on edistää grönlannin kielen käyttöä ja kehitystä ja toimia sen kielenhuollon keskuksena. Virasto toimii Grönlannin hallituksen, opetus-, kulttuuri-, urheilu- ja kirkkoministeriön, alaisuudessa.

Virasto on myös mukana koordinoimassa kansainvälisen äidinkielen päivän juhlintaa Grönlannissa 21. helmikuuta.

Heinäkuussa 2021 viraston johtajana aloitti Beatrine Heilmann, joka on toiminut aiemmin Grönlannin ensimmäisenä kieliteknologian asiantuntijana.

Lähteet 

Grönlannin kielet
Kielenhuolto